ಪಾತ್ರೆಯೊಳಗೆ ಸಿಲುಕಿದ 3 ವರ್ಷದ ಮಗುವಿನ ತಲೆ

ಜೈಪುರ: ಮೂರು ವರ್ಷದ ಮಗುವಿನ ತಲೆ ಸ್ಟೀಲ್ ಪಾತ್ರೆಯೊಳಗೆ ಸಿಲುಕಿಕೊಂಡ ಘಟನೆ ರಾಜಸ್ಥಾನದ ಜಾಲೋರ್ ಎಂಬ ಗ್ರಾಮದಲ್ಲಿ ನಡೆದಿದೆ.

ಮೂರು ವರ್ಷದ ಮಗು ಮನೆಯಲ್ಲಿ ಆಟವಾಡುತ್ತಿದ್ದಾಗ ಆಕಸ್ಮಿಕವಾಗಿ ಸ್ಟೀಲ್ ಪಾತ್ರೆಯೊಳಗೆ ತಲೆ ಹಾಕಿದೆ. ಆದರೆ ವಾಪಸ್ ತೆಗೆಯಲು ಆಗಿಲ್ಲ. ಸ್ಟೀಲ್ ಪಾತ್ರೆಯೊಳಗೆ ತಲೆ ಸಿಲುಕಿಕೊಂಡು ಅಳುತ್ತಿದ್ದ ಮಗುವನ್ನು ಊರಿನ ಗ್ರಾಮಸ್ಥರು ರಕ್ಷಿಸಿದ್ದಾರೆ.

ಈ ವಿಚಾರದ ಬಗ್ಗೆ ಮಾತನಾಡಿರುವ ಊರಿನ ಗ್ರಾಮಸ್ಥರೊಬ್ಬರು, ಆಟವಾಡುತ್ತಿದ್ದ ಮಗುವಿನ ತಲೆ ಸ್ಟೀಲ್ ಪಾತ್ರೆಯಲ್ಲಿ ಸಿಲುಕಿಕೊಂಡಿದೆ. ನಂತರ ಮಗು ಅಳಲು ಆರಂಭಿಸಿದೆ ಆಗ ತಾಯಿ ಬಂದು ನೋಡಿದಾಗ ವಿಷಯ ತಿಳಿದೆ. ಆಗ ನಾವು ಮಗುವಿನ ನೆರವಿಗೆ ಬಂದು ಸ್ಟೀಲ್ ಪಾತ್ರೆಯನ್ನು ಅರ್ಧಗಂಟೆಗೆ ಹೆಚ್ಚು ಕಾಲ ನಿಧಾನವಾಗಿ ಕತ್ತರಿಸಿ ಮಗುವನ್ನು ರಕ್ಷಿಸಿದ್ದೇವೆ. ಸ್ಟೀಲ್ ಪಾತ್ರೆಯನ್ನು ಕತ್ತರಿಸುವುದು ತುಂಬ ಕಠಿಣವಾಗಿತ್ತು ಎಂದು ಹೇಳಿದ್ದಾರೆ.